CELEX: 32011R0772
Language: sl
Date: 2011-08-02 00:00:00
Title: Izvedbena uredba Komisije (EU) št. 772/2011 z dne 2. avgusta 2011 o uvrstitvi določenega blaga v kombinirano nomenklaturo

4.8.2011   
            
            
               SL
            
            
               Uradni list Evropske unije
            
            
               L 201/1
            
         IZVEDBENA UREDBA KOMISIJE (EU) št. 772/2011
   z dne 2. avgusta 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je zavezujoča v celoti in se neposredno uporablja v vseh državah članicah.
      V Bruslju, 2. avgusta 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek iz kovine ali plastike za pritrditev otroškega varnostnega sedeža v vozilo (t. i. „osnova za otroški varnostni sedež“).
                  Ima iztegljivo nogo in sistem z rdečim/zelenim prikazom, ki npr. obvešča, ali je osnova oziroma sedež pravilno nameščen.
                  Uporablja se za začasno pritrditev na pritrditvene točke, tj. držala, ki so običajno stalno pritrjena na karoserijo na zadnjem delu sedeža.
                  Izdelek omogoča pripenjanje in odpenjanje različnih modelov otroških varnostnih sedežev.
                  
                      (1) Glej sliko.
               
               
                  9401 90 80
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 9401, 9401 90 in 9401 90 80.
                  Uvrstitev pod tarifno številko 8708 je izključena, saj izdelek ni stalno pritrjen na karoserijo motornega vozila in se zato ne more šteti za dodatek karoseriji motornega vozila.
                  Če je otroški varnostni sedež vpet v osnovo za otroški varnostni sedež, ima celota lastnosti popolnega otroškega varnostnega sedeža in opravlja tudi takšno funkcijo. Izdelek se tako šteje za del otroškega varnostnega sedeža. Zato ga je treba uvrstiti pod oznako KN 9401 90 80 kot del sedeža.
               
            
         
      
         (1)  Slika je zgolj informativne narave.